

PROJEKTS uz 25.01.2024.

FK: 17.01.2024.

Domes sēdē: 25.01.2023.

Sagatavotājs: Jānis Galakrodznieks

Ziņotāji: Jānis Galakrodznieks, Rūta Zunde

LĒMUMS

Ādažos, Ādažu novadā

2024. gada 25. janvārī Nr. “DOKREGNUMURS”

**Par dalību INTERREG VI-A Igaunijas-Latvijas 2021.-2027 programmas projektā “Upesceļi II”**

Ādažu novada pašvaldības Carnikavas Novadpētniecības centrs (turpmāk – CNC) 22.11.2023. saņēma Rīgas plānošanas reģiona (turpmāk – RPR) e-pastu, ar lūgumu sniegt informāciju par pašvaldībai piederošām ūdenstūrisma vietām, kurās būtu nepieciešams veikt uzlabojumus to pieejamības sekmēšanai, koncentrējoties uz inovatīviem risinājumiem. Attiecīgās vietas varētu pieteikt INTERREG VI-A Igaunijas-Latvijas programmas (turpmāk – Programma) 2021-2027. gadam 4.prioritātes “Pieejamāka un ilgtspējīgāka pārrobežu tūrisma pieredze” projektam “Upesceļi II” (turpmāk – Projekts). Projekta vadošais partneris ir Kurzemes plānošanas reģions, un RPR ir projekta partneris.

Projekta mērķis ir ūdenstūrisma attīstība, radot sociāli inovatīvus risinājumus publisko ūdeņu (upju, ezeru, citu ūdenstilpju), ūdenstūrisma maršrutu un produktu pieejamībai rekreācijas vajadzībām un izmantošanai dažādām sabiedrības grupām.

Programmas nosacījumi paredz, ka Projekta ietvaros jābūt kopīgi izstrādātām un ieviestām pilotaktivitātēm, kopīgi izstrādātiem risinājumiem, un sekmētai pārrobežu sadarbībai. Projekta mērķa grupas ir cilvēki ar funkcionāliem traucējumiem, seniori, ģimenes ar maziem bērniem, bērni un jaunieši, u.c..

Projekta ietvaros plānoti šādi atpūtas un rekreācijas infrastruktūras uzlabojumi Ādažu novadā:

* Iļķenes vēsturiskās pārceltuves vietā (kadastra apzīmējums 80440060058, nosaukums “Vecštāles ceļš” izveidot ugunskura vietu personām ar kustību traucējumiem (turpmāk – PKT) un izbūvēt pielāgotu laivu iecelšanas un izcelšanas vietu;
* CNC āra teritorijā (kadastra apzīmējums 80520040646, Jomas iela 7, Carnikava) paredzēts uzstādīt pielāgojumu uz sezonāli izvietojamās pontonu laipas Gaujā, kas atvieglotu iekāpšanu un izkāpšanu no kajakiem pielāgot ugunskura vietu PKT;
* Carnikavas promenādes sākumā (kadastra apzīmējums 80520040744, Laivu iela 2, Carnikava) starp autostāvlaukumu un Vecgauju iecerēts uzstādīt pielāgojumu uz sezonāli izvietojamās pontonu laipas Gaujā, atvieglojot iekāpšanu un izkāpšanu no kajakiem, un izbūvēt atbilstošu nobrauktuvi no auto stāvlaukuma līdz pontona laipai.

Papildu iecerēts izveidot ūdens tūrisma maršrutu no Iļķenes līdz Carnikavai.

Tūrisma objektu un pakalpojumu pieejamība personām ar funkcionālajiem traucējumiem novadā ir ļoti ierobežota. Gaujas upe ir viena no populārākajiem ūdens tūrisma objektiem Latvijā. Projekta realizēšana izveidotu iespējams pirmo ūdenstūrisma maršrutu Gaujas upē, kur infrastruktūra ir pielāgota PKT. Sagaidāms, ka pieprasījums pēc šī tūrisma maršruta varētu būt samērā augsts un rosinātu pakalpojumu sniedzējus organizēt pakalpojumus šai sociālajai grupai infrastruktūras pieejamības dēļ. Attiecīga pakalpojuma esamība uzlabotu dzīves kvalitāti PKT.

CNC speciālisti, veicot tirgus izpēti internetā un konsultējoties ar pašvaldības speciālistiem, 2023. gada novembrī iesniedza Projekta ideju RPR. 2023. gada decembrī RPR informēja CNC, ka Projekta ideja ir iekļauta Projekta pieteikumā.

Programmas ietvaros Ādažu novadā var tikt attiecinātas šādas izmaksas:

* atalgojuma izmaksas,
* administratīvās izmaksas,
* braucienu izmaksas,
* ārpakalpojuma izmaksas,
* infrastruktūras izmaksas.

Projekta indikatīvais īstenošanas periods laiks ir no 01.06.2024. līdz 31.05.2027. Ādažu novada pašvaldībai paredzētais kopējais indikatīvais finansējums ir EUR 40 550 (t.sk., INTERREG VI-A Igaunijas-Latvijas 2021.-2027 programmas atbalsta intensitāte ir 80 % (EUR 32 440), un atlikušos 20 % (EUR 8 110) veido pašvaldības finansējums).

Tiesību aktos ir paredzēti nosacījumi Latvijas institūcijām Interreg programmu un valsts budžeta finansējuma pieejamībai, kas nosaka, ka pašvaldības var pretendēt uz lielāku valsts budžeta līdzekļu līdzfinansējumu daļu – 10 % apmērā no kopējām projekta partnera attiecināmajām izmaksām.

Projekta īstenošana atbilst šādām novada Attīstības programmas (2021.-2027.) vidējā termiņa prioritātēm:

* “VTP4: Aizsargāta un sakopta dabas vide brīvā laika pavadīšanas iespējām dabā” rīcības virziens “RV4.1. Publisko ūdeņu piekrastes teritoriju labiekārtošana, kā arī pastaigu taku un atpūtas vietu izveide un rekreācijas objektu attīstība piekrastes un publisko ūdeņu tuvumā”, uzdevums “U.4.1.1: Attīstīt rekreācijas infrastruktūru” (pasākumi “Ā4.1.1.1. Publiskas piekļūšanas vietas pašvaldībai piederošajās teritorijās pie publiskajiem ūdeņiem labiekārtošana, ūdens piesārņojuma mazināšana”, “Ā4.1.1.2. Atpūtas vietu apzināšana un labiekārtošana”, “C4.1.1.1. Gaujas un Dzirnezera atpūtas vietu izveide”, “C4.1.1.3. Aktīvās atpūtas vietas pie Gaujas, Carnikavā izveide”, “C4.1.1.7. Atpūtas un telts vietu attīstīšana pie publiskajiem ūdeņiem”) un rīcības virziens “RV4.3: RV4.3: Ādažu novada kā tūrisma vides tēla popularizēšana”, uzdevums “U4.3.2. Attīstīt tūrismu Ādažu novadā” (pasākumi “C4.3.2.1. Inovatīvu tūrisma un izklaides pakalpojumu attīstīšana novada ūdenstilpnēs un ap tām”, un “C4.3.2.4. Tūrisma infrastruktūras attīstība”);
* “VTP5: Resursu efektīva izmantošana un attīstība”, rīcības virzienam “RV5.1.: Pašvaldības nekustamo īpašumu attīstība, pašvaldības teritorijas labiekārtošana”, uzdevumiem “U5.1.1. Sekmēt novada publiskās ārtelpas attīstību” (pasākumiem “Ā5.1.1.2. Pasākumi sabiedrisko aktivitāšu teritoriju uzlabošanai”, “C5.1.1.1. Carnikavas labiekārtojuma veikšana”) un “U5.1.3.: Noteikt, kā efektīvāk izmantot pašvaldības ēkas un to apkārtējās teritorijas (atjaunot, pielāgot tās pašvaldības funkciju īstenošanai, nojaukt, pārdot, u.tml.)” (pasākumi “C5.1.3.11. Carnikavas Novadpētniecības centra teritorijas labiekārtošana”);
* “VTP14: Attīstīta sadarbība ar citām pašvaldībām, iestādēm un organizācijām”, rīcības virziens “RV14.1: Sadarbības veicināšana ar citām pašvaldībām, iestādēm un organizācijām”, uzdevums “U14.1.9: Īstenot sadarbību ar Rīgas plānošanas reģionu”.

Pamatojoties uz Pašvaldību likuma 4. panta pirmās daļas 2. punktu un 20. punktu, Tūrisma likuma 8. panta 1., 3. un 5. punktu, Eiropas teritoriālās sadarbības mērķa (Interreg) programmu 2021.-2027. gadam vadības likuma 13. panta otrās daļas pirmo punktu, Ministru kabineta 2022. gada 20. septembra noteikumu Nr. 586 “Valsts budžeta līdzekļu piešķiršanas kārtība un kritēriji Latvijas Republikā reģistrētiem Eiropas teritoriālās sadarbības mērķa (Interreg) programmu 2021.–2027. gadam finansējuma saņēmējiem” 7. punktu, kā arī Finanšu komitejas 17.01.2024. atzinumu, Ādažu novada pašvaldības dome:

**NOLEMJ:**

1. Konceptuāli atbalstīt Ādažu novada pašvaldības, kā sadarbības partnera, dalību Kurzemes plānošanas reģiona organizētajā un Rīgas plānošanas reģiona koordinētajā un INTERREG VI-A Igaunijas-Latvijas 2021.-2027 programmas projektā “Upesceļi II”, ar kopējo plānoto indikatīvo finansējumu 40 550 *euro* (t.sk. ERAF finansējums 32 440 *euro*, jeb 80 % no kopējā finansējuma, valsts budžeta finansējums 4 055 *euro,* un pašvaldības līdzfinansējums 4 055 *euro*), paredzot labiekārtotu laivu nolaišanas un izcelšanas vietu un atpūtas vietu izveidi Iļķenē un Carnikavā, kā arī inventāra iegādi.
2. Papildināt Ādažu novada Attīstības programmas (2021.-2027.) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “Ā14.1.9.3. Sadarbība INTERREG VI-A Igaunijas-Latvijas 2021.-2027 programmas finansētā projekta “Upesceļi II” īstenošanā” (atbildīgais – Attīstības un projektu nodaļa, Carnikavas novadpētniecības centrs; izpildes termiņš 2024.-2027.; Finanšu resursi – ES fondu finansējums, pašvaldības finansējums, cits finansējums; Iznākuma rādītāji – Projekta mērķis ir ūdenstūrisma attīstība, radot sociāli inovatīvus risinājumus publisko ūdeņu (upju, ezeru, citu ūdenstilpju), ūdenstūrisma maršrutu un produktu pieejamībai rekreācijas vajadzībām un izmantošanai dažādām sabiedrības grupām (t.sk. cilvēkiem ar invaliditāti, senioriem u.c.). Projekta ietvaros ir plānoti atpūtas un rekreācijas infrastruktūras uzlabojumi Iļķenē un Carnikavā.
3. Centrālās pārvaldes Attīstības un projektu nodaļai:
   1. sadarbībā ar Carnikavas novadpētniecības centru sagatavot un iesniegt vadošajam partnerim nepieciešamo informāciju Projekta pieteikuma sagatavošanai;
   2. trīs mēnešu laikā pēc partnerības līguma noslēgšanas ar vadošo projekta partneri par projekta īstenošanu (vai pēc projekta īstenošanas līguma noslēgšanas ar programmas vadošo partneri, ja tas ir noslēgts pēc partnerības līguma), iesniegt Vides aizsardzības un reģionālās attīstības ministrijai pieteikumu valsts budžeta līdzekļu piešķiršanai Projektam;
   3. organizēt Projekta izpildi Ādažu novada pašvaldībā un koordinēt pašvaldības dalību Projektam saistošajās aktivitātēs.
4. Ar Projekta izpildi saistītos pašvaldības līdzfinansējuma izdevumus līdz 200 EUR apmērā 2024. gadā apmaksāt no Carnikavas Novadpētniecības centra 2024. gada budžeta tāmes līdzekļiem. Atlikušo pašvaldības līdzfinansējuma summu iekļaut Carnikavas Novadpētniecības centra 2025. gada budžeta tāmes projektā.
5. Pašvaldības domes priekšsēdētājai parakstīt ar projekta īstenošanu saistītos dokumentus.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

Izsniegt norakstus:

CNC, APN, FIN, RPR, IDR - @.